《题梅图》
宋代·陈深

玉妃还绛阙，委佩烟江滨。瑶华振英采，照曜山水春。

海若不敢受，谓是天上珍。掌管倩姮氏，封护烦滕神。

风标二公子，素服靓且新。邂逅蓬莱使，翩然与相亲。

画师何从见，泚笔开清真。数幅悬高堂，一洗凡格尘。

我欲商妙语，唤起逋仙人。

作者简介：陈深［公元一二五九年至一三二九年］字子微，平江人。约生于宋理宗开庆中，卒于元文宗天膳二年以后，年在七十一岁以上。宋亡年，才弱冠笃志古举，闭门着书，元天历间奎章阁臣，以能书荐潜匿不出。所居曰宁极斋，亦曰清泉，因以为号。深著有诗一卷，《四库总目》又有读易编，读诗编，读春秋编等书。